section_heading: Povijest
paragraph_text: Kao temelj na kojem bi se bazirala domaća haubica, odabrana je kanadska haubica GC-45. Tako je jedan testni primjerak GC-45 montiran na podvozje američkog poljskog topa Long Tom. Kod sljedećih šest GC-45 promijenjeni su topnička cijev, unutarnja balistika te transportna kompozicija. Oni su tako postali prototip buduće južnoafričke haubice G5. Daljnjim promjenama ugrađen je i agregat koji omogućava samostalno kretanje haubice na kratkim udaljenostima brzinom od 16&nbsp;km/h te naprednija kočnica. U borbenom položaju elevacija cijevi može se postaviti u području -3 do +75 stupnjeva.